બિલ્ડર પાસેથી ૧૭ કરોડની મોટી રકમનો તોડ કરવાના મામલામાં બિલ્ડર શૈલેષ ભટ્ટ દ્વારા વધુ એક વિડીયો વાયરલ કરવામાં આવ્યો છે. જેમાં તેણે પોતાના પાર્ટનર કિરીટ પાલડીયા પર ગંભીર આરોપ લગાવ્યા છે. શૈલેષે પોતાના વીડિયોમાં કહ્યું છે કે કિરીટ પાલડીયાએ પોલીસ દ્વારા તોડ કર્યો છે. તેણે નેઝા નામનો કોઈન બનાવી વિદેશથી ડમી રજિસ્ટ્રેશન કરી નેકસા કરન્સી બહાર પાડી છે અને ટુંક સમયમાં તે બેંક ફ્રોડ કરે તેવી સંભાવના છે. ઉલ્લેખનીય છે કે ફેબ્રુઆરીમાં સુરતના બિલ્ડર સાથે થયેલા કરોડોના તોડ મામલે સીઆઇડી તપાસ ચાલી રહી છે.